
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 20 


ΠΕ ΡΙΕΧΟΜΕ ΝΑ 

Υπουργείο Εσωτερικών, Δημ. Δ/σης και Αποκέντρωσης. .1 

» Οικονομίας και Οικονομικών .2 

» Περ/ντος, Χωρ/ξίας και Δημ.Έργων.3 

» Απασχόλησης και Κοινωνικής Προστασίας . .4 
Οργανισμοί - Λοιπά.5 


ΥΠΟΥΡΓΕΙΟ ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚ ΗΣΗΣ ΚΑΙ ΑΠΟΚΕΝΤΡΩΣΗΣ 

(ΐ) 

Με την υπ’ αριθμ. 51455/25.9.2006 κοινή απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης και της Υπουργού Εθνικής Παιδείας και Θρη¬ 
σκευμάτων που εκδόθηκε σύμφωνα με τις διατάξεις των 
άρθρων 30 και 33 του ν. 1558/1985, τις ΠΥΣ 88/2.8.1985, 
377/4.10.1995 και 33/30.5.1997, 258/30.7.1996, 236/1994, 
311/1994, 422/1994,193/1995, 276/1995, το ν. 2412/1996, την 
υπ’ αριθμ. 133/22.1.1996 απόφαση του Πρωθυπουργού, την 
υπ’ αριθμ. 4775/19.2.1996 κοινή απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Οικονομικών και την υπ’ αριθμ. 69/15.3.1996 ΠΥΣ απο- 
σπάται η Αναστασία Καζανίδη του Χαραλάμπους υπάλ¬ 
ληλος του κλάδου ΠΕ 10 Κοινωνιολόγων με βαθμό Α' 
του Υπουργείου Εθνικής Παιδείας και Θρησκευμάτων, 
από το 1° Γυμνάσιο Βόλου, σε συνιστώμενη ομοιόβαθμη 
προσωρινή θέση, στο Πολιτικό Γραφείο του Υφυπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης Αθανασίου Νάκου, από 1.9.2006, ημερομηνία από την 
οποία προσφέρει υπηρεσία 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΠΑΙΔΕΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΜΑΡΙΕΤΤΑ ΓΙΑΝΝΑΚΟΥ 


26 Σεπτεμβρίου 2006 

ΥΠΟΥΡΓΕΙΟ 

ΟΙΚΟΝΟΜΙΑ Σ ΚΑΙ ΟΙΚ ΟΝΟΜΙΚΩΝ 

Αριθμ. 3202/0051 (2) 

Σύσταση ελεγκτικής ομάδας για τη διενέργεια ελέγχου 
στο Ε.Π. ΑΝΤΑΓΩΝΙΣΤΙΚΟΤΗΤΑ, σε πράξεις που συγ- 
χρηματοδοτούνται από το ΕΚΤ, στο πλαίσιο του Γ' 
ΚΠΣ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Διαχείρι¬ 
ση, παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις» (ΦΕΚ Α' 251), όπως τροπο¬ 
ποιήθηκε με το άρθρο 23 του ν. 3148/2003 (ΦΕΚ Α' 136). 

2. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ Β' 1432), όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
(ΦΕΚ Β' 204) όμοια. 

3. Την υπ’ αριθμ. 10536/ΔΙΟΕ/291/10.3.2006 απόφαση του 
Υπουργού Οικονομίας και Οικονομικών «Μεταβίβαση αρ¬ 
μοδιοτήτων και εξουσιοδότηση υπογραφής «Με εντολή 
Υπουργού» στους Γενικούς Γραμματείς κ.λπ.» (ΦΕΚ Α' 
302). 

4. Την υπ’ αριθμ. 2/34257/0004/20.6.2006 απόφαση του 
Υπουργού Οικονομίας και Οικονομικών «Τροποποίηση 
της υπ’ αριθμ. 10536/ΔΙΟΕ/291/10.3.2006 απόφασης του 
Υπουργού Οικονομίας και Οικονομικών «Μεταβίβαση αρ¬ 
μοδιοτήτων και εξουσιοδότηση υπογραφής «Με εντολή 
Υπουργού» στους Γενικούς Γραμματείς κ.λπ.» (Α.302)» 
(ΦΕΚ Β' 792). 

5. Την υπ’ αριθμ. 2/30149/0022/14.6.2006 απόφαση του 
Υφυπουργού Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του 
άρθρου 17 (παρ. 6 και 7) του ν. 2860/2000)» (ΦΕΚ Β' 879). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


6. Την υπ’ αριθμ. 2/7240/0022/14.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/00 (ΦΕΚ Β' 310). 

7. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2006. 

8. Το εγκεκριμένο Ετήσιο Πρόγραμμα Τεχνικής Βοήθειας 
της Ε.Δ.ΕΛ. για το έτος 2006. 

9. Την ανάγκη διενέργειας ουσιαστικού ελέγχου σε 
έργο/ υποέργα του Επιχειρησιακού Προγράμματος Αντα¬ 
γωνιστικότητα, όπως αναφέρεται στο θέμα. 

10. Το γεγονός ότι από τις διατάξεις αυτής της απόφα¬ 
σης προκαλείται δαπάνη 720 ευρώ, πλέον εργοδοτικών 
εισφορών, για την αμοιβή των ελεγκτών, η οποία θα κα¬ 
λυφθεί από το Πρόγραμμα της Τεχνικής Βοήθειας της 
Ε.Δ.ΕΛ., αποφασίζουμε: 

1. Συνιστούμε ελεγκτική ομάδα για τη διενέργεια ου¬ 
σιαστικού ελέγχου σε δράσεις ΕΚΤ του Επιχειρησιακού 
Προγράμματος Ανταγωνιστικότητα 2000-2006, στο πλαί¬ 
σιο του Γ' ΚΠΣ. 

2. Μέλη της ελεγκτικής ομάδας ορίζονται οι παρακάτω 
υπάλληλοι του Γ.Λ.Κ.: 

• Χρονόπουλος Γεώργιος, υπάλληλος της 51ης Δ/νσης 
Προγραμματισμού και Ελέγχων. 

• Χειλάκου Βασιλική, υπάλληλος της 51ης Δ/νσης Προ¬ 
γραμματισμού και Ελέγχων. Συντονιστής της ελεγκτικής 
ομάδας ορίζεται ο Χρονόπουλος Γ εώργιος. 

3. Ο έλεγχος θα διενεργηθεί κατά το χρονικό διάστημα 
από 4.10.2006 έως και 6.10.2006 και από 9.10.2006 έως και 
11.10.2006. 

4. Ειδικότερα θα ελεγχθούν: 

α) Η Ειδική Υπηρεσία Διαχείρισης του Ε.Π Ανταγωνιστικό¬ 
τητα, όσον αφορά το σύστημα διαχείρισης και ελέγχου πρά¬ 
ξεων ΕΚΤ, σε συνέχεια προηγουμένων ελέγχων της ΕΔΕΑ. 

β) Η Ελληνική Αναπτυξιακή Εταιρεία (ΕΛΑΝΕΤ), ως τε¬ 
λικός δικαιούχος, όσον αφορά το σύστημα διαχείρισης 
και ελέγχου πράξεων ΕΚΤ ενταγμένων στο ΕΠ γενικά και 
ειδικότερα του έργου «Πρόγραμμα Συμπληρωματικής Εκ¬ 
παίδευσης για Εργαζομένους, Ανέργους και Επιχειρηματί¬ 
ες στον Τουρισμό με στόχο την αναβάθμιση των γνώσεων 
τους/ Περιφέρειες Αττικής, Βορείου Αιγαίου και Νότιου 
Αιγαίου» με κωδ.ΟΠΣ 90944, του μέτρου 8.1 «Εκπαίδευση 
και Κατάρτιση στον τομέα του Τουρισμού», 

γ) Ανάδοχοι του παραπάνω έργου: 

1. ΚΕΚ Ωμέγα Εκπαιδευτική ως ανάδοχος του υποέργου 
με α/α 40. 

2. ΚΕΚ Πρόοδος 21 ΕΠΕ - Επαγγελματική Κατάρτιση ως 
ανάδοχος του υποέργου με α/α 36. 

3. ΚΕΚ Πυξίδα ως ανάδοχος του υποέργου με α/α 37. 

5. Ο έλεγχος μπορεί να επεκταθεί και σε άλλα υποέργα 
(ΚΕΚ), εφόσον κατά την διάρκεια αυτού, κατά τη κρίση 
της ελεγκτικής ομάδας, απαιτηθεί. 

6. Έργο της ελεγκτικής ομάδας είναι ο έλεγχος του 
συστήματος διαχείρισης και ελέγχου όσον αφορά το ΕΚΤ, 
μέσω της επιλεγμένης πράξης και ειδικότερα: 

α. Η διαπίστωση της ύπαρξης επαρκούς διαδρομής 
ελέγχου σε επίπεδο κεντρικών - περιφερειακών υπηρε¬ 
σιών και τελικών δικαιούχων. 

β. Η διαπίστωση της ορθής διαχείρισης του προγράμ¬ 
ματος σε σχέση με την ελεγχόμενη πράξη από τη Δια¬ 
χειριστική Αρχή καθώς και η αποτελεσματική εκτέλεση 
αυτής από το τελικό δικαιούχο. 

γ. Η πορεία υλοποίησης της πράξης, σύμφωνα με τις 
εθνικές και κοινοτικές διατάξεις, 


δ. Η πληρότητα και νομιμότητα των δικαιολογητικών και 
λοιπών παραστατικών στοιχείων πληρωμών και 

ε. η υλοποίηση του φυσικού αντικειμένου της πράξης, 
οι επιπτώσεις και τα αποτελέσματα της. 

7. Μετά το πέρας του ελέγχου θα συνταχθεί έκθεση 
με τα αποτελέσματα του ελέγχου, που θα υποβληθεί, 
εντός προθεσμίας τριών (3) μηνών, στη Διεύθυνση Προ¬ 
γραμματισμού και Ελέγχων του Γ ενικού Λογιστηρίου του 
Κράτους, για εισήγηση στην Επιτροπή Δημοσιονομικού 
Ελέγχου (Ε.Δ.Ε.Λ.). 

8. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 5 του προοιμίου 
απόφαση, αποζημίωση. 

9. Η παρούσα αποτελεί και έγκριση μετακίνησης της 
ελεγκτικής ομάδας, για τις ανάγκες του ελέγχου, με οποι- 
οδήποτε μέσο μεταφοράς συμπεριλαμβανομένου και του 
ΤΑΞΙ για μετακινήσεις εντός νομού. 

10. Η εκτός έδρας αποζημίωση, τα έξοδα μετακίνησης 
και διανυκτέρευσης των μελών της ελεγκτικής ομάδας 
θα καλυφθούν σύμφωνα με την υπό στοιχείο 6 του προ¬ 
οιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2006 

Με εντολή Υπουργού 
Η Γ ενική Διευθύντρια Διοίκησης και 
Δημοσιονομικών Ελέγχων 
ΚΟΡΙΝΝΑ ΑΝΤΩΝΟΜΑΝΩΛΑΚΗ 

-♦- 

Αριθμ. 3214/0051 

Σύσταση ελεγκτικής ομάδας για τη διενέργεια ελέγ¬ 
χου συστήματος διαχείρισης στο πλαίσιο πράξης 
του Επιχειρησιακού Προγράμματος Αγροτική Ανά¬ 
πτυξη και Ανασυγκρότηση της Υπαίθρου «ΕΠΑΑ-ΑΥ» 
(Γ ΚΠΣ) που συγχρηματοδοτείται από το ΕΓΤΠΕ - Τμή¬ 
μα Προσανατολισμού. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρθρ. 17 του ν. 2860/2000 «Διαχείρι¬ 
ση, παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις» (ΦΕΚ Α' 251), όπως τροπο¬ 
ποιήθηκε με τις διατάξεις του άρθρου 23 του ν. 3148/2003 
(ΦΕΚ Α' 136) και ισχύει. 

2. Την υπ’ αριθμ. 3793Θ/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ Β' 1432), όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
(ΦΕΚ Β' 204) όμοια. 

3. Την υπ’ αριθμ. 1Θ536/ΔΙΟΕ/291/10.3.2006 απόφαση του 
Υπουργού Οικονομίας και Οικονομικών «Μεταβίβαση αρ¬ 
μοδιοτήτων και εξουσιοδότηση υπογραφής «Με εντολή 
Υπουργού» στους Γενικούς Γραμματείς κ.λπ.» (ΦΕΚ Α' 
302). 

4. Την υπ’ αριθμ. 2/34257/0004/20.6.2006 απόφαση του 
Υπουργού Οικονομίας και Οικονομικών «Τροποποίηση της 
υπ’ αριθμ. 10536/ΔΙΟΕ/291/10.3.2006 απόφασης του Υπουρ¬ 
γού Οικονομίας και Οικονομικών «Μεταβίβαση αρμοδιοτή¬ 
των και εξουσιοδότηση υπογραφής «Με εντολή Υπουργού» 
στους Γ ενικούς Γ ραμματείς κ.λπ.» (Α.302)» (ΦΕΚ Β' 792). 

5. Την υπ’ αριθμ. 2/30149/0022/14.6.2006 απόφαση του 
Υφυπουργού Οικονομίας και Οικονομικών «Καθορισμός 

αποζημίωσης των μελών των ελεγκτικών ομάδων του 
άρθρου 17 (παρ. 6 και 7) του ν. 2860/2000)» (ΦΕΚ Β' 879). 

6. Την υπ’ αριθμ. 2/7240/0022/14.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/00 (ΦΕΚ Β' 310). 

7. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ), για το έτος 2006. 

8. Το εγκεκριμένο ετήσιο πρόγραμμα Τεχνικής Βοήθειας 
της Ε.Δ.ΕΛ. για το έτος 2006. 

9. Την ανάγκη διενέργειας ελέγχου στο Επιχειρησιακό 
Πρόγραμμα Αγροτική Ανάπτυξη και Ανασυγκρότηση της 
Υπαίθρου «ΕΠΑΑ-ΑΥ». 

10. Το γεγονός ότι από τις διατάξεις αυτής της από¬ 
φασης προκαλείται δαπάνη 1100 € για την αμοιβή των 
ελεγκτών, πλέον εργοδοτικών εισφορών, η οποία βαρύνει 
τις πιστώσεις του Π/Υ Δημοσίων Επενδύσεων (Πρόγραμ¬ 
μα Ενεργειών Τεχνικής Βοήθειας - Υποπρόγραμμα Β'), 
αποφασίζουμε: 

1. Συνιστούμε Ελεγκτική Ομάδα για τη διενέργεια ελέγ¬ 
χου της πράξης του ΕΠ «Αγροτική Ανάπτυξη - Ανασυγκρό¬ 
τηση της Υπαίθρου»: 

«Μέτρα υπέρ των παραγωγών της χώρας που οι γεωρ- 
γοκτηνοτροφικές τους εκμεταλλεύσεις ζημιώθηκαν από 
θεομηνίες και δυσμενείς καιρικές συνθήκες (χιονοπτώσεις, 
παγετούς, πλημμύρες, χιονοθύελλες και ανεμοθύελλες) 
κατά τους μήνες Νοέμβριο και Δεκέμβριο 2001, καθώς 
και τον Ιανουάριο 2002» (κωδικός ΟΠΣ 84556) του Αξονα 
Προτεραιότητας 6 «Ανάπτυξη και προστασία φυσικών πό¬ 
ρων και περιβάλλοντος», Μέτρο 6.5 «Αντιμετώπιση ζημιών 
που προκαλούνται στη γεωργία γενικά (γεωργία -κτη¬ 
νοτροφία) από θεομηνίες, πυρκαγιές και άλλα έκτακτα 
γεγονότα», συγχρηματοδοτούμενης από το ΕΓΤΠΕ- Τμήμα 
Προσανατολισμού. Ο έλεγχος αφορά το υποέργο με αριθ. 
9 «Αποκατάσταση ζημιών στο Υποκατάστημα Λαμίας». 

2. Μέλη της Ελεγκτικής ομάδας ορίζονται οι εξής: 

Θωμαδάκης Δημήτριος, υπάλληλος της 51ης Δ/νσης 

Προγραμματισμού και Ελέγχων, του κλάδου ΠΕ Δημοσι¬ 
ονομικών, ως συντονιστής, 

Μουρελάτου Σταματίνα, υπάλληλος της 52ης Δ/νσης 
Μελετών και Αξιολόγησης, του κλάδου ΠΕ Δη μοσιονο- 
μικών, 

Κεραμάρη Νικολέτα, γεωπόνος, ως εμπειρογνώμων. 

3. Ο έλεγχος θα διενεργηθεί την 27.10.2006 και από 
29.10.2006 μέχρι και 3.11.2006, ως εξής: 

α) Στην έδρα του Οργανισμού Ελληνικών Γεωργικών 
Ασφαλίσεων (ΕΛΓΑ), Τελικού Δικαιούχου της ανωτέρω 
πράξης, την 27.10.2006. 

β) Στο Υποκατάστημα ΕΛΓΑ Λαμίας, καθώς και στους 
τόπους υλοποίησης του υποέργου, στους Νομούς Βοιωτί¬ 
ας και Φθιώτιδας, από 30.10.2006 μέχρι και 2.11.2006. 

4. Έργο της Ελεγκτικής Ομάδας είναι να διαπιστωθεί: 

• Η πορεία υλοποίησης της πράξης και του υποέργου 9, 
σύμφωνα με τις κοινοτικές και εθνικές διατάξεις. 

• Η πληρότητα και νομιμότητα των δικαιολογητικών και 
λοιπών παραστατικών στοιχείων πληρωμών. 

• Η υλοποίηση του φυσικού αντικειμένου της πράξης. 

5. Μετά το πέρας του ελέγχου θα συνταχθεί έκθεση η 
οποία θα παραδοθεί στη Διεύθυνση Προγραμματισμού 
και Ελέγχων το αργότερο εντός τριών μηνών από την 
περαίωση του ελέγχου, για εισήγηση στην Επιτροπή Δη¬ 
μοσιονομικού Ελέγχου και έγκριση. Στα μέλη της ελεγκτι¬ 
κής ομάδας θα καταβληθεί η προβλεπόμενη αποζημίωση, 
σύμφωνα με την υπό στοιχείο 5 του προοιμίου απόφαση. 


Η παρούσα αποτελεί και έγκριση μετακίνησης της ελε¬ 
γκτικής ομάδας με οποιοδήποτε μεταφορικό μέσο καθώς 
και με ταξί εντός των ορίων των Νομών. 

Η εκτός έδρας αποζημίωση και τα έξοδα μετακίνησης 
και διανυκτερεύσεων των μελών της ελεγκτικής ομάδας 
θα καλυφθούν σύμφωνα με την υπό στοιχείο 6 του προ¬ 
οιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2006 

Με εντολή Υπουργού 
Η Γενική Διευθύντρια Διοίκησης και 
Δημοσιονομικών Ελέγχων 
ΚΟΡΙΝΝΑ ΑΝΤΩΝΟΜΑΝΩΛΑΚΗ 

-♦- 

Αριθμ. 3201/0051 

Σύσταση ελεγκτικής ομάδας για τη διενέργεια ελέγχου 
στο Περιφερειακό Επιχειρησιακό Πρόγραμμα ΙΟΝΙΩΝ 
ΝΗΣΙΩΝ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Δι¬ 
αχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), όπως 
τροποποιήθηκε με το άρθρο 23 του ν. 3148/2003 (ΦΕΚ 
Α' 136). 

2. Την υπ’ αριθμ. 37930/ΔΙΟΕ 1264/14.10.2005 κοινή απόφα¬ 
ση του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» ( ΦΕΚ Β' 1432 ), όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
( ΦΕΚ Β' 204 ) όμοια. 

3. Την υπ’ αριθμ. 10536/ΔΙΟΕ 291/10.3.2006 απόφαση του 
Υπουργού Οικονομίας και Οικονομικών «Μεταβίβαση αρμο¬ 
διοτήτων και εξουσιοδότηση υπογραφής «με εντολή Υπουρ¬ 
γού» στους Γενικούς Γραμματείς κ.λπ.» (ΦΕΚ Β' 302). 

4. Την υπ’ αριθμ. 2/34257/0004/20.6.2006 απόφαση του 
Υπουργού οικονομίας και Οικονομικών «Τροποποίηση 
της υπ’ αριθμ. 10536/ΔΙΟΕ 291/10.3.2006 απόφασης του 
Υπουργού Οικονομίας και Οικονομικών «Μεταβίβαση αρ¬ 
μοδιοτήτων και εξουσιοδότηση υπογραφής «με εντολή 
Υπουργού» στους Γ ενικούς Γ ραμματείς κ.λπ.» (ΦΕΚ Β' 302)» 
(ΦΕΚ Β' 792). 

5. Την υπ’ αριθμ. 2/30149/0022/14.6.2006 απόφαση του Υφυ¬ 
πουργού Οικονομίας και Οικονομικών «καθορισμός αποζη¬ 
μίωσης των μελών των ελεγκτικών ομάδων του άρθρου 17 
(παρ. 6 και 7) του ν. 2860/2000» (ΦΕΚ Β' 879). 

6. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000» (ΦΕΚ Β' 310). 

7. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΛ) για το έτος 2006. 

8. Το εγκεκριμένο ετήσιο πρόγραμμα Τεχνικής Βοήθειας 
της ΕΔΕΛ, για το έτος 2006. 

9. Την ανάγκη διενέργειας ουσιαστικού ελέγχου του Πε¬ 
ριφερειακού Επιχειρησιακού Προγράμματος Ιονίων Νήσων, 
όπως αναφέρεται στο θέμα. 

10. Το γεγονός ότι από τις διατάξεις αυτής της Απόφα¬ 
σης προκαλείται δαπάνη 1.260,00 Ευρώ πλέον εργοδοτι- 
κών εισφορών, για την αμοιβή των ελεγκτών, η οποία θα 

καλυφθεί από το Πρόγραμμα της Τεχνικής Βοήθειας της 
ΕΔΕΑ, αποφασίζουμε: 

1. Συνιστούμε Ελεγκτική Ομάδα για τη διενέργεια ουσι¬ 
αστικού ελέγχου στο Περιφερειακό Επιχειρησιακό Πρό¬ 
γραμμα Ιονίων Νησιών, σε ενέργειες χρηματοδοτούμε¬ 
νες από το Ευρωπαϊκό Ταμείο Περιφερειακής Ανάπτυξης 
(Ε.Τ.Π.Α.) και συγκεκριμένα: 

α) στο σύστημα διαχείρισης του Τελικού Δικαιούχου 
«Νομαρχιακή Αυτοδιοίκηση Κέρκυρας». 

β) στην πράξη «Αναβάθμιση περιοχής «Εβραϊκής» Παληάς 
πόλης Κέρκυρας» και συγκεκριμένα στο Τ υποέργο με τον 
ομώνυμο τίτλο, (Κωδ. ΟΠΣ 59426 ) και τελικό δικαιούχο 
το Δήμο Κερκυραίων του Ν. Κέρκυρας. 

γ) στην πράξη «12° Δημοτικό Σχολείο Κερκυραίων» και 
συγκεκριμένα στο 1° υποέργο με τον ομώνυμο τίτλο, (Κωδ. 
ΟΠΣ 57804 ) και τελικό δικαιούχο τη Νομαρχιακή Αυτο¬ 
διοίκηση Κέρκυρας. 

Επίσης θα ελεγχθεί η τήρηση των προϋποθέσεων, τις 
οποίες έθεσε η Ειδική Υπηρεσία Αρχή Πληρωμής, για 
την άρση της αναστολής χρηματοδότησης του έργου με 
Κωδ. ΟΠΣ 75264 «Ολοκλήρωση κατασκευής οικοδομικών 
-Η/Μ εργασιών του Νομαρχιακού Γενικού Νοσοκομείου 
Κέρκυρας». 

2. Μέλη της Ελεγκτικής ομάδας ορίζονται οι εξής: 

• Δημοσθένης Αντωνόπουλος, Δημοσιονομικός υπάλλη¬ 
λος της 51ης Δ/νσης Προγραμματισμού και Ελέγχων του 
Γ.Λ.Κ., ως συντονιστής. 

• Αναστασία Βασιλείου, Δημοσιονομικός υπάλληλος της 
51ης Δ/νσης Προγραμματισμού και Ελέγχων του Γ.Λ.Κ. 

• Δάφνη Παυλή, Πολιτικός Μηχανικός, υπάλληλος της 
Δ/νσης Συντήρησης ΟδικώνΈργων (Δ3) του Υ.ΠΕ.ΧΩ.ΔΕ,/ 
Γενική Γραμματεία Δημοσίων Έργων. 

3. Ο έλεγχος θα διενεργηθεί κατά το χρονικό διάστημα 
από 1.10.2006 έως και 9.10.2006, των ημερών μετακίνησης 
συ μπεριλα μβανο μένων. 

Για τις διαδοχικές μετακινήσεις της ελεγκτικής ομάδας 
θα χρησιμοποιηθεί αεροπλάνο, πλοίο, Ι.Χ αυτοκίνητο ή 
ταξί (εντός των ορίων Νομού). 

4. Έργο της Ελεγκτικής Ομάδας ειδικότερα είναι: 

• Ο έλεγχος του συστήματος διαχείρισης του ΤΔ «ΝΑ 
Κέρκυρας», όσον αφορά τη δυνατότητα αποτελεσματικής 
εκτέλεσης συγχρηματοδοτούμενων πράξεων, σύμφωνα 
με τις εθνικές και κοινοτικές διατάξεις. 

• Ο έλεγχος της διαδικασίας ένταξης των ανωτέρω 
πράξεων στο Π.Ε.Π. Ιονίων Νησιών, 

• Η διαπίστωση της πορείας υλοποίησης των υποέργων, 
σύμφωνα με τις εθνικές και κοινοτικές διατάξεις, 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου των υποέργων. 

5. Μετά το πέρας του ελέγχου θα συνταχθεί έκθεση 
με τα αποτελέσματα ελέγχου άρθρο 1 παρ. 1 της υπ’ 
αριθμ. 907/052/2.7.2003, κοινής υπουργικής απόφασης 
(ΦΕΚ 878/2.7.2003 τ.Β'). 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση από την υπό στοιχείο 5 του 
προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2006 

Με εντολή Υπουργού 
Η Γ ενική Διευθύντρια Διοίκησης 
και Δημοσιονομικών Ελέγχων 
ΚΟΡΙΝΝΑ ΑΝΤΩΝΟΜΑΝΩΛΑΚΗ 


ΥΠΟΥΡΓΕΙΟ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟ ΣΙΩΝ ΕΡΓΩΝ 

Αριθμ. Δ16γ/08/663/Γ (3) 

Ορισμός Προέδρου και Μελών Διοικητικού Συμβουλίου της 
Εταιρείας με την επωνυμία «Ανώνυμη Εταιρεία Εκμε¬ 
τάλλευσης και Διαχείρισης Ελληνικών Αυτοκινητοδρό¬ 
μων» και το διακριτικό τίτλο Τ.Ε.Ο. Α.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 3429/2005 «Δημόσιες Επιχειρήσεις 
και Οργανισμοί (Δ.Ε.Κ.Ο.)» (ΦΕΚ 314 Α') και ειδικότερα 
αυτές των άρθρων 3 και 20. 

2. Τις διατάξεις του άρθρου 15 του ν. 3483/2006 
(Α71969). 

3. Τις διατάξεις του ν. 2938/2001 «Συγχώνευση του 
Ν.Π.Δ.Δ. με την επωνυμία «Ταμείο Εθνικής Οδοποιίας» 
και της εταιρείας «Ελληνικοί Αυτοκινητόδρομοι Ανώ¬ 
νυμη Εταιρεία» σε ανώνυμη εταιρεία με την επωνυμία 
«Ανώνυμη Εταιρεία Εκμετάλλευσης και Διαχείρισης 
Ελληνικών Αυτοκινητοδρόμων» και το διακριτικό τίτ¬ 
λο Τ.Ε.Ο. Α.Ε.» (ΦΕΚ 178 Α'), όπως τροποποιήθηκαν και 
ισχύουν. 

4. Τις διατάξεις του άρθρου 6 του ν. 2839/2000 (ΦΕΚ 
196 Α') 

5. Τις διατάξεις του άρθρου 90 του π.δ. 63/2005 «Κώδι¬ 
κας Νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98 Α'). 

6. Το γεγονός ότι από την παρούσα απόφαση προκα- 
λείται δαπάνη, σε βάρος του προϋπολογισμού της Τ.Ε.Ο. 
Α.Ε. το ύψος της οποίας δεν μπορεί να καθοριστεί σ’ 
αυτό το στάδιο. 

7. Το υπ’ αριθμ. 129/5.9.2006 έγγραφο της ΤΕΟ Α.Ε., απο¬ 
φασίζουμε: 

Ορίζουμε Πρόεδρο και Μέλη του Διοικητικού Συμβουλίου 
της Ανώνυμης Εταιρείας Εκμετάλλευσης και Διαχείρισης 
Ελληνικών Αυτοκινητοδρόμων με το διακριτικό τίτλο Τ.Ε.Ο. 
Α.Ε. ως εξής: 

1. Παναγιώτη Δελημήτσο του Βασιλείου. Δικηγόρο, ως 
Πρόεδρο. 

2. Μιχάλη Παπαγιάννη του Κανέλλου, ως Μέλος. 

3. Ελένη Μαρινάτου του Διονυσίου, ως Μέλος. 

4. Αικατερίνη Μπερίτση του Κων/νου, ως Μέλος. 

5. Γεώργιο Κοτσαρίδα του Κων/νου, ως Μέλος. 

Το Διοικητικό Συμβούλιο της εν λόγω Εταιρείας αποτε- 
λείται από εκτελεστικά, μη εκτελεστικά και ανεξάρτητα 
μη εκτελεστικά Μέλη και ο Πρόεδρος του Διοικητικού 
Συμβουλίου δεν μπορεί να έχει εκτελεστικές αρμοδιό¬ 
τητες. 

Ο Πρόεδρος και τα ως άνω Μέλη του Διοικητικού Συμ¬ 
βουλίου ορίζονται και παύονται αζημίως για το Δημόσιο 
και για την Τ.Ε.Ο Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2006 

οι ΥΠΟΥΡΓΟΙ 

ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΑΛΟΓΟΣΚΟΥΦΗΣ Γ. ΣΟΥΦΛΙΑΣ 

Αριθμ. Δ3β/242/4-Ω 

Συγκρότηση Επιτροπής Διαγωνισμού για την διεξαγωγή 
του διαγωνισμού ανάθεσης της μελέτης με τίτλο «Με¬ 
λέτη άρσης επικινδυνότητας κόμβων και θέσεων διέ¬ 
λευσης πεζών στον Άξονα Αντίρριο - Ιωάννινα. 

Η ΔΙΕΥΘΥΝΤΡΙΑ ΤΗΣ ΔΙΕΥΘΥΝΣΗΣ 
ΣΥΝΤΗΡΗΣΗΣ ΟΔΙΚΩΝ ΕΡΓΩΝ (Δ3) 

Έχοντας υπόψη: 

1. Τον Κώδικα νομοθεσίας για την «Κυβέρνηση και Κυ¬ 
βερνητικά Όργανα» που κυρώθηκε με το άρθρο πρώτο 
του π.δ. 63/2005 (ΦΕΚ 98 Α'). 

2. Το π.δ. 71/1993 «Καθορισμός αρμοδιοτήτων που διατη¬ 
ρούνται από τον Υπουργό και τις Περιφερειακές Υπηρεσί¬ 
ες της Γ.Γ.Δ.Ε. του Υ.ΠΕ.ΧΩ.Δ.Ε.» (ΦΕΚ 30Α /11.3.1993). 

3. Το π.δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.», όπως τροποποιήθηκε με το π.δ. 167/1992, 
σε συνδυασμό με το π.δ. 910/1977 «Περί Οργανισμού του 
τέως Υ.Δ.Ε.», όπως ισχύει σήμερα. 

4. Το ν. 3316/2005 «Ανάθεση και εκτέλεση δημοσίων 
συμβάσεων εκπόνησης μελετών και παροχής συναφών 
υπηρεσιών και άλλες διατάξεις» (ΦΕΚ 42Α/22.2.2005), όπως 
τροποποιήθηκε με το ν. 3481/2006 (ΦΕΚ 162Α/2.8.2006), 
καθώς και τις αποφάσεις που εκδόθηκαν κατ’ εξουσιο¬ 
δότησή του. 

5. Την Οδηγία 2004/18/ΕΚ της Ευρωπαϊκής Ένωσης. 

6. Το ν. 1418/1984 «Δημόσια έργα και ρυθμίσεις συνα¬ 
φών θεμάτων» και το π.δ. 609/1985 «Κατασκευή δημοσίων 
έργων», όπως αυτά έχουν τροποποιηθεί, συμπληρωθεί 
και ισχύουν, κατά το μέρος που αφορούν σε μελέτες και 
αφού είδαμε: 

1. Την υπ’ αριθμ. Δ3β/213/1-Ω/31.7.2006 απόφαση Υπουρ¬ 
γού ΠΕ.ΧΩ.Δ.Ε., με την οποία: 

- εγκρίθηκε η ανάθεση εκπόνησης της μελέτης του 
θέματος με ανοικτή διαδικασία, σύμφωνα με τις διαδι¬ 
κασίες που προβλέπονται στο άρθρο 7 του ν. 3316/2005, 
σε συνδυασμό με το άρθρο 5, παράγραφος 5.δ, του ίδιου 
νόμου, 

- εγκρίθηκε η διάθεση πίστωσης ποσού 1.499.927,00 €, σε 
βάρος του εγκεκριμένου προϋπολογισμού του έργου με 
κωδικό 2006ΣΕ07130007 της ΣΑΕ 071/3, για την εκπόνηση 
της ως άνω μελέτης και 

- ορίσθηκε ως Προϊσταμένη Αρχή η Δ/νση Συντήρησης 
Οδικών Έργων (Δ3). 

2. Την υπ’ αριθμ. Δ3β/0/12/133-Ω/2.8.2006 απόφαση, με 
την οποία εγκρίθηκαν τα τεύχη του διαγωνισμού του 
θέματος. 

3. Το υπ’ αριθμ. 713/8.9.2006 έγγραφο του Τ.Ε.Ε., με το 
οποίο ορίζεται εκπρόσωπος και αναπληρωτής του για 
να μετάσχουν στην Επιτροπή Διαγωνισμού του θέματος, 
αποφασίζουμε: 

Α. Συγκροτούμε Επιτροπή Διαγωνισμού για την διεξα¬ 
γωγή του διαγωνισμού ανάθεσης της μελέτης με τίτλο 
«Μελέτη άρσης επικινδυνότητας κόμβων και θέσεων δι¬ 
έλευσης πεζών στον Άξονα Αντίρριο - Ιωάννινα», αποτε- 
λούμενη από τα εξής τακτικά μέλη: 

1. Μπονέλη Θωμά, Πολιτικό Μηχανικό, Τμηματάρχη στην 
Δ/νση Δ3, ως Πρόεδρο. 

2. Μπάρα Δήμητρα, Μεταλλειολόγο Μηχανικό στην Δ/ 
νση Δ3, ως Αναπληρωτή Προέδρου. 

3. Γόρδιο Ιωάννη, Πολιτικό Μηχανικό, εκπρόσωπο του 

Τ.Ε.Ε. 

Β. Αναπληρωματικά μέλη της Επιτροπής ορίζονται οι: 

1. Θεοφανίδης Δημήτριος, Πολιτικός Μηχανικός στην 
Δ/νση Δ3. 


2. Πετροπούλου Αναστασία, Πολιτικός Μηχανικός στην 
Δ/νση Δ3. 

3. Γλύνης Ευάγγελος, Αγρονόμος Τοπογράφος Μηχανι¬ 
κός, αναπληρωτής εκπροσώπου Τ.Ε.Ε. 

Γ. Γραμματέας της Επιτροπής ορίζεται η Καρτελιά Μα¬ 
ρίνα, Διοικητικός ΠΈ. στην Δ/νση Δ3. 

Δ. Το έργο της Επιτροπής και οι διαδικασίες ολοκλή¬ 
ρωσης του θα εκτελεσθούν σύμφωνα με τα οριζόμενα 
στο ν. 3316/2005. 

Ε. Η Επιτροπή θα συνέλθει με μέριμνα του Προέδρου της. 

ΣΤ. Στα μέλη και στον γραμματέα της Επιτροπής θα 
καταβληθεί αμοιβή σύμφωνα με τα οριζόμενα στην πα¬ 
ράγραφο 5 του άρθρου 21 του ν. 3316/2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2006 

Η Διευθύντρια 

Μ. ΒΑΝΙΩΤΟΥ 

-♦- 

ΥΠΟΥΡΓΕΙΟ ΑΠΑΣΧΟΛΗΣΗΣ 
ΚΑΙ ΚΟΙΝ ΩΝΙΚΗΣ ΠΡ ΟΣΤΑΣΙΑΣ 

Αριθμ. οικ. 231506 (4) 

Σύσταση και συγκρότηση δμελούς Επιτροπής διενέργει- 
ας/αξιολόγησης του Ανοικτού Δημόσιου Διεθνούς Δι¬ 
αγωνισμού του έργου «Επικαιροποίηση επικοινωνιακής 
στρατηγικής και εφαρμογή επικοινωνιακού σχεδίου 
δράσης του Προγράμματος της Κοινοτικής Πρωτο¬ 
βουλίας (Κ.Π.) ΕΟυΑΙ» που προκηρύχθηκε με την υπ’ 
αριθμ. 231001/3.7.2006 απόφαση του Υπουργού Απα¬ 
σχόλησης και Κοινωνικής Προστασίας. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το π.δ. 63/2005 (ΦΕΚ 98/Α/22.4.2005) «Κωδικοποίηση 
νομοθεσίας για την Κυβέρνηση και τα Κυβερνητικά Όρ¬ 
γανα» 

2. Τις διατάξεις του άρθρου 13 του ν. 2150/1994 (ΦΕΚ 
98/Α/1994) «Εθνικό Ινστιτούτο Εργασίας και άλλες δια¬ 
τάξεις». 

3. Το ν. 2860/2000 (ΦΕΚ 251/Α/2000) «Διαχείριση, Παρα¬ 
κολούθηση και έλεγχος του Κοινοτικού Πλαισίου Στήριξης 
και άλλες διατάξεις» και ιδίως το άρθρο 4 αυτού, όπως 
τροποποιήθηκε με το άρθρο 17 του ν. 3193/2003 (ΦΕΚ 
266/Α/2003). 

4. Τις διατάξεις του άρθρου 18 παρ. 3 και 4 του ν. 2224/94 
(ΦΕΚ 112/Α/1994) «Ρύθμιση θεμάτων εργασίας, συνδικαλι¬ 
στικών δικαιωμάτων κλπ» 

5. Τις διατάξεις του π.δ. 368/1989 (ΦΕΚ 163/Α/1989) «Ορ¬ 
γανισμός Υπουργείου Εργασίας» όπως τροποποιήθηκε 
και ισχύει. 

6. Την οδηγία 2004/18/ΕΚ του Ευρωπαϊκού Κοινοβουλίου 
και του Συμβουλίου της 31ης Μαρτίου 2004 «περί συντο¬ 
νισμού των διαδικασιών σύναψης δημόσιων συμβάσεων 
έργων, προμηθειών και υπηρεσιών» 

7. Την υπ’ αριθμ. 14873/395/4.4.2006 εγκύκλιος του ΥΠΟΙΟ 
που αφορά οδηγίες για τις διαδικασίες σύναψης δημοσίων 
συμβάσεων υπηρεσιών προσαρμοσμένες στις διατάξεις 
της Οδηγίας 2004/18/ΕΚ (434/30.4.2004) 

8. Το π.δ. 4/2002 (ΦΕΚ 3/Α/14.1.2002) «Εκτέλεση ενεργειών 
Τεχνικής Βοήθειας-στήριξης και διαχείρισης αντίστοιχων 
πόρων» 

9. Την κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Εθνικής Οικονομίας, 
Οικονομικών και Εργασίας και Κοινωνικών Ασφαλίσεων 
περί «Σύστασης και Λειτουργίας Ειδικής Υπηρεσίας Δια¬ 
χείρισης Επιχειρησιακού Προγράμματος της Κοινοτικής 
Πρωτοβουλίας «ΕΟΙΙΑΕ» με αριθμό 180691/7.2.2001 (ΦΕΚ 
148/Β714.2.2001) και τις υπ’ αριθμ. 182959/3.7.2003 (ΦΕΚ 915/ 
Β74.7.2003) και 184399/23.12.2003 (ΦΕΚ 1969/Β' 31.12.2003) 
τροποποιήσεις αυτής. 

10. Την υπ’ αριθμ. ΟΒ(2001) 34/9.2.2001 απόφαση έγκρι¬ 
σης του Προγράμματος της Κ.Π. ΕΩϋΑΙ και η Ο (2004) 
5441/20.12.2004) απόφαση της Επιτροπής με τις οποίες 
εγκρίνεται το αναθεωρημένο Πρόγραμμα, καθώς και το 
Συμπλήρωμα Προγραμματισμού του Προγράμματος, όπως 
εγκρίθηκε από την 4η Επιτροπή Παρακολούθησης στις 
17.12.2004 και συμπληρώθηκε με την απόφαση της 5ης 
Επιτροπής Παρακολούθησης στις 5 Δεκεμβρίου 2005. 

11. Την υπ’ αριθμ. 230580/12.4.2006 απόφαση ένταξης 
στο Μέτρο 3 του Άξονα 6 στο Πρόγραμμα της Κοινοτι¬ 
κής πρωτοβουλίας ΕΟΙΙΑΙ- του Γενικού Γραμματέα Δια¬ 
χείρισης Κοινοτικών και Αλλων Πόρων του Υπουργείου 
Απασχόλησης και Κοινωνικής Προστασίας. 

12. Την υπ’ αριθμ. 231001/3.7.2006 απόφαση του Υπουρ¬ 
γού Απασχόλησης και Κοινωνικής Προστασίας για την 
Προκήρυξη Ανοικτού Δημόσιου Διεθνούς Διαγωνισμού με 
κλειστές προσφορές και κριτήριο επιλογής τη συμφερό- 
τερη προσφορά, για την επιλογή Αναδόχου του έργου 
«Επικαιροποίηση επικοινωνιακής στρατηγικής και εφαρ¬ 
μογή επικοινωνιακού σχεδίου δράσης του Προγράμματος 
της Κοινοτικής Πρωτοβουλίας (Κ.Π.) ΕΟΙΙΑΙ-». 

13. Την ανάγκη συγκρότησης της Επιτροπής διενέργει- 
ας/αξιολόγησης του ανοικτού δημόσιου διεθνούς διαγω¬ 
νισμού του έργου «Επικαιροποίηση επικοινωνιακής στρα¬ 
τηγικής και εφαρμογή επικοινωνιακού σχεδίου δράσης 
του Προγράμματος της Κοινοτικής Πρωτοβουλίας (Κ.Π.) 
ΕΟΙΙΑΙ.», αποφασίζουμε: 

1. Την σύσταση και συγκρότηση δμελούς επιτροπής δι- 
ενέργειας/αξιολόγησης του Ανοικτού Δημόσιου Διεθνούς 
Διαγωνισμού του έργου «Επικαιροποίηση επικοινωνια- 
κής στρατηγικής και εφαρμογή επικοινωνιακού σχεδίου 
δράσης του Προγράμματος της Κοινοτικής Πρωτοβου¬ 
λίας (Κ.Π.) ΕΟϋΑΙ» που προκηρύχθηκε με την υπ’ αριθμ. 
231001/3.7.2006 απόφαση του Υπουργού Απασχόλησης και 
Κοινωνικής Προστασίας. 

Την Επιτροπή αποτελούν οι κάτωθι: 

Τακτικά μέλη: Πρόεδρος: 

1. Σταυρινός Βασίλης, καθηγητής Πανεπιστημίου 

Μέλη: 

2. Καρολίδου Ευγενία, Προϊσταμένη της Ειδικής Υπηρε¬ 
σίας Διαχείρισης της Κ.Π. ΕΟΙΙΑΙ. του Υπουργείου Απα¬ 
σχόλησης και Κοινωνικής Προστασίας. 

3. Μιχαηλίδου Δέσποινα, δημόσιος υπάλληλος του 
Υπουργείου Απασχόλησης και Κοινωνικής Προστασίας. 

4. Νοτάρης Μιχάλης δικηγόρος. 

5. Ελευθερίου Κατερίνα, εκπρόσωπος τηςΈνωσης Εται¬ 
ριών Διαφήμισης-Επικοινωνίας. 

Αναπληρωματικά μέλη: 

Πρόεδρος: 

1. Ζερβός Γιώργος, Προϊστάμενος της Ειδικής Υπηρεσί¬ 
ας Διαχείρισης του Ε.Π, Απασχόληση και Επαγγελματική 
Κατάρτιση. 

Μέλη: 

2. Βικάτου Γεωργία, δημόσιος υπάλληλος, Προϊσταμένη 
της Μονάδας Α' της Ειδικής Υπηρεσίας Διαχείρισης της 
Κ.Π. ΕΟΙΙΑΙ του Υπουργείου Απασχόλησης και Κοινωνικής 
Προστασίας. 


3. Παππάς Κίμων, ιδιωτικός υπάλληλος της εταιρίας 
ΜΟΔ ΑΕ, αποσπασμένος στην Ειδική Υπηρεσία Διαχείρι¬ 
σης της Κ.Π. ΕΟΙΙΑΙ του Υπουργείου Απασχόλησης και 
Κοινωνικής Προστασίας. 

4. Μπράβου Χρυσούλα, Προϊσταμένη της Ειδικής Υπηρε¬ 
σίας Συντονισμού Δράσεων του Ευρωπαϊκού Κοινωνικού 
Τ αμείου. 

5. Κυριακάκης Βαγγέλης, εκπρόσωπος της'Ενωσης Εται¬ 
ριών Διαφήμισης-Επικοινωνίας. 

Γ ραμματεία: 

1. Οικονόμου Ουρανία, υπάλληλος της ΜΟΔ ΑΕ απο¬ 
σπασμένη στην Ειδική Υπηρεσία Διαχείρισης της Κ.Π. 
ΕΟΙΙΑΙ. του Υπουργείου Απασχόλησης και Κοινωνικής 
Προστασίας. 

Η Επιτροπή Διενέργειας/Αξιολόγησης έχει την ευθύνη 
διενέργειας του διαγωνισμού, αποσφράγισης των προ¬ 
σφορών, ελέγχου των κριτηρίων ποιοτικής επιλογής, αξι¬ 
ολόγησης των τεχνικών προσφορών, αξιολόγησης των 
οικονομικών προσφορών και τελικής αξιολόγησης των 
προσφορών του έργου «Επικαιροποίηση επικοινωνιακής 
στρατηγικής και εφαρμογή επικοινωνιακού σχεδίου δρά¬ 
σης του Προγράμματος της Κοινοτικής Πρωτοβουλίας 
(Κ.Π.) ΕΟΙΙΑΙ-». Η Επιτροπή Διενέργειας/Αξιολόγησης έχει 
επίσης την αρμοδιότητα εξέτασης των ενστάσεων, προ¬ 
σφυγών κλπ. που υποβάλλονται από τους φορείς που 
συμμετέχουν στο διαγωνισμό. 

2. Για τα αποτελέσματα των άνω διαδικασιών συντάσσο- 
νται πρακτικά, τα οποία θα αποτελούν την εισήγηση της 
Επιτροπής στον Υπουργό Απασχόλησης και Κοινωνικής 
Προστασίας. 

3. Το έργο της Επιτροπής θα διεκπεραιωθεί σε ώρες 
εκτός ωραρίου εργασίας των υπαλλήλων-μελών της επι¬ 
τροπής, με διάρκεια έως 15.12.2006 για πενήντα (50) συνε¬ 
δριάσεις κατ’ ανώτατο όριο, είναι αμειβόμενο και βαρύνει 
τους πόρους της Εθνικής Τεχνικής Βοήθειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. 191171 

Καθορισμός αποζημίωσης του Προέδρου, Μελών και 
Γραμματέως της Διοικούσας Επιτροπής του Κεφα¬ 
λαίου Αποζημιώσεως Φορτοεκφορτωτών (Κ.Α.Φ.) Ξη¬ 
ρός Αμαλιάδας. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α. Του άρθρου 17 του ν. 3205/2003 (ΦΕΚ 297/Α/2003) 
«Μισθολογικές ρυθμίσεις διατάξεις». 

β. Του άρθρου 18 του ν. 2224/1994 (ΦΕΚ 112/Α/6.7.1994) 
και του π.δ. 372/1995 (ΦΕΚ 201/Α/1995). 

γ. Του π.δ. υπ’ αριθμ. 63/22.4.2005 (ΦΕΚ/98/Α) «Κωδικο¬ 
ποίηση της νομοθεσίας για την Κυβέρνηση και τα κυβερ¬ 
νητικά όργανα». 

2. Τον οικείο Κανονισμό του Κεφαλαίου Αποζημιώσεως 
Φορτοεκφορτωτών (Κ.Α.Φ.) Ξηράς Αμαλιάδας. 

3. Το υπ’ αριθμ. 8/4.8.2006 έγγραφο του ΚΑΦ Ξηράς 
Αμαλιάδας. 

4. Την υπ’ αριθμ. 7/2006 γνωμοδότηση του Δ' Τμήματος 
του Νομικού Συμβουλίου του Κράτους. 

5. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του ανωτέρω Κε¬ 
φαλαίου Αποζημιώσεων Φορτοεκφορτωτών Ξηρός ύψους 
1.400,00 ευρώ για το τρέχον οικονομικό έτος και 4.200,00 
ευρώ για κάθε ένα από τα επόμενα πέντε τουλάχιστον 
οικονομικά έτη. 

Η ανωτέρω δαπάνη θα καλυφθεί από τον προϋπολο¬ 
γισμό του Κεφαλαίου Αποζημιώσεως Φορτοεκφορτωτών 
Ξηρός Αμαλιάδας οικονομικού έτους 2006 και θα βαρύνει 
τον ΚΑΕ 0264 «Αποζημίωση για συμμετοχή σε συμβούλια 
ή επιτροπές» στον οποίο έχει εγγράφει πίστωση, απο¬ 
φασίζουμε: 

1. Καθορίζουμε την αποζημίωση του Προέδρου, των 
Μελών και της Γραμματέως της Διοικούσας Επιτροπής 
του Κεφαλαίου Αποζημιώσεως Φορτοεκφορτωτών (Κ.Α.Φ.) 
Ξηρός Αμαλιάδας στα επτά εκατοστά (7%) του βασικού 
μισθού του 18ου Μ.Κ. της Υ.Ε. κατηγορίας του ν. 3205/2003 
ανά συνεδρίαση και μέχρι 2 συνεδριάσεις το μήνα. 

II. Απόφαση που καθορίζει την ανωτέρω αποζημίωση 
διαφορετικά καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

ΟΡΓΑ ΝΙΣΜΟΙ - Λ ΟΙΠΑ 

Αριθμ. 23179 (5) 

Καθορισμός αποζημίωσης των μελών της Ανασυσταθεί- 
σας-Ανασυγκροτηθείσας Ειδικής Επιτροπής Διενέρ¬ 
γειας Διεθνούς Ανοικτού Διαγωνισμού για την επιλο¬ 
γή Αναδόχου για την υλοποίηση του έργου «Ανάπτυξη 
Πληροφοριακού Συστήματος Καταγραφής και Χαρα¬ 
κτηρισμού Ραδιοτηλεοπτικών Εκπομπών» της Γ ενικής 
Γ ραμματείας Επικοινωνίας και της Γ ενικής Γ ραμμα- 
τείας Ενημέρωσης. 

Η ΓΕΝΙΚΗ ΓΡΑΜΜΑΤΕΑΣ ΕΠΙΚΟΙΝΩΝΙΑΣ 

Τις διατάξεις του π.δ. 258/1993 «Περί Οργανισμού της 
Γ ενικής Γ ραμματείας Τ ύπου και Πληροφοριών του Υπουρ¬ 
γείου Προεδρίας της Κυβέρνησης», όπως έχει τροποποι¬ 
ηθεί και ισχύει έως σήμερα. 

2. Τις διατάξεις του άρθρ. 2 του ν. 3242/2004 «Ρυθμίσεις 
για την οργάνωση και λειτουργία της Κυβέρνησης, τη διοι¬ 
κητική διαδικασία και τους Ο.Τ.Α.» (ΦΕΚ 102/Α/24.5.2004). 

3. Τις διατάξεις του άρθρου 25 παρ.2 του ν. 3166/2003 
(ΦΕΚ 178/Α/2.7.2003) «Οργάνωση και λειτουργία των γρα¬ 
φείων Τύπου και Επικοινωνίας του Υπουργείου Τύπου 
και Μέσων Μαζικής Ενημέρωσης και ρυθμίσεις για τον 
ευρύτερο τομέα των μέσων ενημέρωσης». 

4. Τις διατάξεις του άρθρου 17 παρ. 2 περ. β’ του ν. 
3205/2003 (ΦΕΚ 297/Α) «Μισθολογικές ρυθμίσεις λειτουρ¬ 
γών και υπαλλήλων του Δημοσίου, Ν.Π.Δ.Δ. και Ο.Τ.Α., μο¬ 
νίμων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις». 

5. Τις διατάξεις του άρθρου 90 του π.δ. 63/2005 (ΦΕΚ 
98/Α/22.4.2005) «Κωδικοποίηση της νομοθεσίας για την 
Κυβέρνηση και τα κυβερνητικά όργανα» και το γεγονός 
ότι από τις διατάξεις της απόφασης αυτής προκαλείται 
συνολική δαπάνη σε βάρος του Προϋπολογισμού της Γ ε¬ 


νικής Γ ραμματείας Επικοινωνίας και της Γ ενικής Γ ραμ¬ 
ματείας Ενημέρωσης ύψους χιλίων τριακοσίων είκοσι 
πέντε (1.325,00) Ευρώ, η οποία θα αντιμετωπιστεί από τις 
πιστώσεις του ΚΑΕ 0515 «Αποζημίωση μελών συλλογικών 
οργάνων» του Προϋπολογισμού της Γ ενικής Γ ραμματείας 
Επικοινωνίας και της Γ ενικής Γ ραμματείας Ενημέρωσης. 

6. Τις διατάξεις του άρθρου 40 του ν. 849/1978 (ΦΕΚ 232/ 
Α/22.12.1978) «Περί παροχής κινήτρων δια την ενίσχυσιν της 
περιφερειακής και οικονομικής αναπτύξεως της χώρας», 
όπως συμπληρώθηκε με το άρθρο 8 του ν. 2129/1993 (ΦΕΚ 
57/Α) «Αύξηση συντάξεων και άλλες διατάξεις». 

7. Την υπ’ αριθμ. 22091/2006/12.9.2006 απόφαση: «Ανασύ- 
σταση-Ανασυγκρότηση Ειδικής Επιτροπής Διενέργειας Δι¬ 
εθνούς Ανοικτού Διαγωνισμού για την επιλογή Αναδόχου 
για την υλοποίηση του έργου «Ανάπτυξη Πληροφοριακού 
Συστήματος Καταγραφής και Χαρακτηρισμού Ραδιοτηλε¬ 
οπτικών Εκπομπών» της Γ ενικής Γ ραμματείας Επικοινωνί¬ 
ας και της Γ ενικής Γ ραμματείας Ενημέρωσης». 

8. Την υπ’ αριθμ. Υ94/26.5.2004 απόφαση του Πρωθυπουρ¬ 
γού και του Υπουργού Επικράτειας «Διορισμός Γενικού 
Γ ραμματέα Επικοινωνίας και διορισμός Γ ενικού Γ ραμματέα 
Ενημέρωσης» (ΦΕΚ 153/Γ/2004), αποφασίζουμε: 

1. Καθορίζουμε την αποζημίωση των μελών της Ανασυ- 
σταθείσας-Ανασυγκροτηθείσας Ειδικής Επιτροπής Διε¬ 
νέργειας Διεθνούς Ανοικτού Διαγωνισμού για την επιλογή 
Αναδόχου για την υλοποίηση του έργου «Ανάπτυξη Πλη¬ 
ροφοριακού Συστήματος Καταγραφής και Χαρακτηρισμού 
Ραδιοτηλεοπτικών Εκπομπών» της Γ ενικής Γ ραμματείας 
Επικοινωνίας και της Γ ενικής Γ ραμματείας Ενημέρωσης, 
σύμφωνα με τις διατάξεις του άρθρου 17 παρ. 2 περ. β' 
του ν. 3205/2003 και ειδικότερα ως ακολούθως: 

Πέντε (5) Μέλη (Πρόεδρος και τέσσερα μέλη): 41,30 Ευρώ 
ανά μέλος κατά συνεδρίαση εκτός κανονικού ωραρίου 
εργασίας και σε χρόνο που δεν καλύπτεται από υπερω- 
ριακή απασχόληση. 

(Οριζόμενοι: 

1. ΣΤΑΥΡΑΚΟΠΟΥΛΟΥ ΕΛΕΝΗ 

2. ΑΛΕΞΙΟΥ ΘΕΟΔΩΡΑ 

3. ΘΩΜΟΠΟΥΛΟΣ ΔΗΜΗΤΡΙΟΣ 

4. ΔΗΜΑΚΟΣ ΙΩΑΝΝΗΣ 

5. ΝΙΤΗΣ ΜΙΚΕΣ 

6. ΠΑΠΑΓΕΩΡΓΟΠΟΥΛΟΣ ΓΕΩΡΓΙΟΣ 

7. ΧΡΗΣΤΙΔΟΥ ΖΩΗ 

8. ΒΑΡΒΑΡΙΓΟΥ ΘΕΟΔΩΡΑ). 

2. Η προκαλούμενη δαπάνη θα ανέλθει στο ποσό των 
χιλίων τριακοσίων είκοσι πέντε (1.325,00) Ευρώ και θα 
αντιμετωπιστεί από τις πιστώσεις του ΚΑΕ 0515 «Αποζη¬ 
μίωση μελών συλλογικών οργάνων» του Προϋπολογισμού 
της Γ ενικής Γ ραμματείας Επικοινωνίας και της Γ ενικής 
Γ ραμματείας Ενημέρωσης, έχει δε υπολογιστεί βάσει εκτι- 
μώμενου αριθμού συνεδριάσεων πέντε (5) εντός ευλόγου 
χρονικού διαστήματος ενός (1) μηνάς. 

3. Η ισχύς της παρούσας απόφασης αρχίζει από την 
ημερομηνία δημοσίευσης, στο Φύλλο της Εφημερίδας της 
Κυβερνήσεως (ΦΕΚ), της υπ’ αριθμ.: 22091/2006/12.9.2006: 
«Ανασύσταση-Ανασυγκρότηση Ειδικής Επιτροπής Διενέρ¬ 
γειας Διεθνούς Ανοικτού Διαγωνισμού για την επιλογή 
Αναδόχου για την υλοποίηση του έργου «Ανάπτυξη Πλη¬ 
ροφοριακού Συστήματος Καταγραφής και Χαρακτηρισμού 
Ραδιοτηλεοπτικών Εκπομπών» της Γ ενικής Γ ραμματείας 
Επικοινωνίας και της Γ ενικής Γ ραμματείας Ενημέρω¬ 
σης». 

4. Η απόφαση αυτή έχει αναδρομική ισχύ ενός (1) έτους 
(άρθρ. 40 ν. 849/1978 και άρθρ. 8 ν. 2129/1993). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 2006 

Η Γενική Γραμματέας Επικοινωνίας 
ΜΑΡΓΑΡΙΤΑ ΠΑΠΑΔΑ - ΧΕΙΜΩΝΑ 

-♦- 

Αριθ. 23181/2006 

Καθορισμός αποζημίωσης των μελών της Επιτροπής Πα¬ 
ρακολούθησης Αλλαγών (Οάαηρβ Βονίονν Βοαπί) του 
Έργου της Αναβάθμισης του Ολοκληρωμένου Πληρο¬ 
φοριακού Συστήματος (ΟΠΣ) της Γ ενικής Γ ραμματείας 
Επικοινωνίας- Γ ενικής Γ ραμματείας Ενημέρωσης. 

Η ΓΕΝΙΚΗ ΓΡΑΜΜΑΤΕΑΣ ΕΠΙΚΟΙΝΩΝΙΑΣ 

Έχοντας υπόψη: 

1. Τις διατάξεις του π.δ. 258/1993 «Περί Οργανισμού της 
Γ ενικής Γ ραμματείας Τύπου και Πληροφοριών του Υπουρ¬ 
γείου Προεδρίας της Κυβέρνησης», όπως έχει τροποποι¬ 
ηθεί και ισχύει έως σήμερα. 

2. Τις διατάξεις του άρθρ. 2 του ν. 3242/2004 «Ρυθμίσεις 
για την οργάνωση και λειτουργία της Κυβέρνησης, τη διοι¬ 
κητική διαδικασία και τους Ο.Τ.Α.» (ΦΕΚ 102/Α/24.5.2004). 

3. Τις διατάξεις του άρθρου 25 παρ.2 του ν. 3166/2003 
(ΦΕΚ 178/Α/2.7.2003) «Οργάνωση και λειτουργία των γρα¬ 
φείων Τύπου και Επικοινωνίας του Υπουργείου Τύπου 
και Μέσων Μαζικής Ενημέρωσης και ρυθμίσεις για τον 
ευρύτερο τομέα των μέσων ενημέρωσης». 

4. Τις διατάξεις του άρθρου 17 παρ. 2 περ. β' του ν. 3205/2003 
(ΦΕΚ 297/Α) «Μισθολογικές ρυθμίσεις λειτουργών και υπαλλή¬ 
λων του Δημοσίου, Ν.Π.Δ.Δ. και Ο.Τ.Α., μονίμων στελεχών των 
Ενόπλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και άλλες 
συναφείς διατάξεις». 

5. Τις διατάξεις του άρθρου 90 του π.δ. 63/2005 (ΦΕΚ 
98/Α/22.4.2005) «Κωδικοποίηση της νομοθεσίας για την 
Κυβέρνηση και τα κυβερνητικά όργανα» και το γεγονός ότι 
από τις διατάξεις της απόφασης αυτής προκαλείται συνο¬ 
λική δαπάνη σε βάρος του Προϋπολογισμού της Γ ενικής 
Γραμματείας Επικοινωνίας και της Γενικής Γραμματείας 
Ενημέρωσης ύψους δέκα χιλιάδων τριακοσίων είκοσι πέντε 
(10.325,00) Ευρώ, εκ των οποίων το ποσό των δύο χιλιάδων 
πεντακοσίων ογδόντα ενός (2.581,00) Ευρώ αφορά το τρέ- 
χον οικονομικό έτος, η οποία θα αντιμετωπιστεί από τις 
πιστώσεις του ΚΑΕ 0515 «Αποζημίωση μελών συλλογικών 
οργάνων» του Προϋπολογισμού της Γ ενικής Γ ραμματείας 
Επικοινωνίας και της Γ ενικής Γ ραμματείας Ενημέρωσης. 

6. Τις διατάξεις του άρθρου 40 του ν. 849/1978 (ΦΕΚ 232/ 
Α/22.12.1978) «Περί παροχής κινήτρων δια την ενίσχυσιν της 
περιφερειακής και οικονομικής αναπτύξεως της χώρας», 
όπως συμπληρώθηκε με το άρθρο 8 του ν. 2129/1993 (ΦΕΚ 
57/Α) «Αύξηση συντάξεων και άλλες διατάξεις». 

7. Την υπ’ αριθμ. 21100/2006/1.9.2006 απόφαση: «Σύστα- 
ση-Συγκρότηση Επιτροπής Παρακολούθησης Αλλαγών 
(Οόαπρβ Βονίονν Βοοι-ά) του Έργου της Αναβάθμισης του 
Ολοκληρωμένου Πληροφοριακού Συστήματος (ΟΠΣ) της 


Γ ενικής Γ ραμματείας Επικοινωνίας- Γ ενικής Γ ραμματείας 
Ενημέρωσης». 

8. Την υπ’ αριθμ. Υ94/26.5.2004 απόφαση του Πρωθυπουργού 
και του Υπουργού Επικράτειας «Διορισμός Γ ενικού Γ ραμματέα 
Επικοινωνίας και διορισμός Γ ενικού Γ ραμματέα Ενημέρωσης» 
(ΦΕΚ 153/Γ/2004), αποφασίζουμε: 

1. Καθορίζουμε την αποζημίωση των μελών της Επιτρο¬ 
πής Παρακολούθησης Αλλαγών (ΟΙιαηρο Βονίονν ΒοοιχΙ) 
του Έργου της Αναβάθμισης του Ολοκληρωμένου Πλη¬ 
ροφοριακού Συστήματος (ΟΠΣ) της Γ ενικής Γ ραμματείας 
Επικοινωνίας- Γ ενικής Γ ραμματείας Ενημέρωσης, σύμφω¬ 
να με τις διατάξεις του άρθρου 17 παρ. 2 περ. β' του ν. 
3205/2003 και ειδικότερα ως ακολούθως: 

Πέντε (5) Μέλη (Πρόεδρος και τέσσερα μέλη): 41,30 Ευρώ 
ανά μέλος κατά συνεδρίαση εκτός κανονικού ωραρίου 
εργασίας και σε χρόνο που δεν καλύπτεται από υπερω- 
ριακή απασχόληση. 

(Οριζόμενοι: 

1. ΧΡΙΣΤΟΠΟΥΛΟΥ ΑΙΚΑΤΕΡΙΝΗ 

2. ΔΙΑΜΑΝΤΗΣ ΣΠΥΡΙΔΩΝ 

3. ΓΑΡΔΕΛΗΣ ΔΙΟΝΥΣΙΟΣ 

4. ΕΛΜΑΤΖΟΓΛΟΥ ΙΟΥΛΙΑ 

5. ΚΑΛΑΝΤΖΟΠΟΥΛΟΥ ΑΙΚΑΤΕΡΙΝΗ 

6. ΑΓΟΡΓΙΑΝΙΤΗ ΑΣΗΜΙΝΑ 

7. ΜΑΓΕΙΡΑ ΑΣΠΑΣΙΑ 

8. ΣΕΡΒΙΤΖΟΓΛΟΥ ΜΥΡΣΙΝΗ-ΕΙΡΗΝΗ 

9. ΠΑΝΑΓΙΩΤΟΠΟΥΛΟΥ ΕΛΕΝΗ 

10. ΠΑΠΑΠΕΤΡΟΠΟΥΛΟΥ ΚΩΝΣΤΑΝΤΙΝΑ). 

2. Η προκαλούμενη δαπάνη θα ανέλθει στο ποσό 
των δέκα χιλιάδων τριακοσίων είκοσι πέντε (10.325,00) 
Ευρώ, εκ των οποίων το ποσό των δύο χιλιάδων πε¬ 
ντακοσίων ογδόντα ενός (2.581,00) Ευρώ αφορά το 
τρέχον οικονομικό έτος και θα αντιμετωπιστεί από 
τις πιστώσεις του ΚΑΕ 0515 «Αποζημίωση μελών συλ¬ 
λογικών οργάνων» του Προϋπολογισμού της Γ ενικής 
Γ ραμματείας Επικοινωνίας και της Γ ενικής Γ ραμματείας 
Ενημέρωσης. 

3. Η ισχύς της παρούσας απόφασης αρχίζει από την 
ημερομηνία δημοσίευσης, στο Φύλλο της Εφημερίδας της 
Κυβερνήσεως (ΦΕΚ), της αριθμ.: 21100/2006/1.9.2006: «Σύ- 
σταση-Συγκρότηση Επιτροπής Παρακολούθησης Αλλαγών 
(ΟΙιαηρο Βονίβνν ΒοαιχΙ) του Έργου της Αναβάθμισης του 
Ολοκληρωμένου Πληροφοριακού Συστήματος (ΟΠΣ) της 
Γ ενικής Γ ραμματείας Επικοινωνίας- Γ ενικής Γ ραμματείας 
Ενημέρωσης». 

4. Η απόφαση αυτή έχει αναδρομική ισχύ ενός (1) έτους 
(άρθρ. 40 ν. 849/1978 και άρθρ. 8 ν. 2129/1993) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 2006 

Η Γ ενική Γ ραμματέας Επικοινωνίας 
ΜΑΡΓΑΡΙΤΑ ΠΑΠΑΔΑ - ΧΕΙΜΩΝΑ 

